Francoys Sanson

**Francoys Sanson** var en tusarsk greve av Montneigeux. Han var bror av Julien og Dominique Sanson, men foreldrene deres er ikke kjente.

## ***Biografi***

### **Traumer i barndommen**

En av de mange grevene fra det delte Tuss, var Francoys ikke sen med å karre til seg makt der han hadde mulighet. Det er antatt at han hadde en trøblete barndom, ettersom han ikke skydde noen midler. Ved ett tilfelle skal han ha vært kilden for dødsfallet av sin søster, Dominique, men skyldte på broren sin. For dette ble Julien slått og skambanket av foreldrene. Å anta at Francoys fikk en del av denne skylden, er likevel også sannsynlig – men at han nærmere nøt avstraffelsen. Han skal sigende ha sagt at det var en tjener som sto bak mordet på søsteren, og tjeneren ble pisket til blods og døde av skadene. Francoys skal ha likt dette synet, og smilt under seansen.

### **Greve av Montneigeux**

Da han ble greve, sendte Francoys broren sin til Valois, som var Tuss' maktsenter, for å skaffe kontakter til Sanson-familien. Kontaktene han skapte her var blant annet med kong Renaud I. Greven benyttet seg av denne muligheten til å komme nærmere inn på kongefamilien. Broren hans ville likevel ikke ha noe med Francoys å gjøre, og kuttet alle bånd med ham. Som familieoverhode, og en sadistisk en sådan, nektet likevel greven å la seg kue. Francoys valgte med det å sende en gruppe leiesoldater inn på Château Valois: de smøg seg inn på Juliens gemakker og la igjen en lapp gjennom en dolk, som de stakk inn i sengekanten.

I løpet av tiden sin som greve, benyttet han tiden ofte til å samle sine vasaller ved Château de Montneigeux og feste. Han var svært rik til greve å være, og lot rikdommene sine vises fram. Han brukte leiesoldatene sine til å kidnappe noen av bøndenes koner eller døtre, og brakte dem med tilbake til borgen. Her tjente de som sexslavene til greven og hans hær, og til hans gjester under festene. Ved ett tilfelle tok likevel festen nye høyder, og han gikk til sengs med to kvinner som endte opp døde neste dag.

All hans harme og sadisme kokte til slutt over: han følte seg selv uovervinnelig. Broren hans skapte skandale som kongens elsker, og hoffet vendte seg mot ham og kongen. Francoys likte ikke å ikke ha kontrollen på livet – hverken sitt eget eller andres – og bestemte seg for at det var på tide å ta makten i egne hender. Kongefamilien måtte fjernes, og det i en fei.

### **Kidnappingen av Hervé**

Kort tid etter tvillingprinsenes død, ble det utropt at dronningen var gravid igjen. Hun mistet imidlertid lille Yolande våren etter, og jenta ble gravlagt sammen med tvillingene. Da sønnen Hervé kom til verden, så Francoys muligheten til å sette kongefamilien på plass. Ettersom dronningen var borte på felttog store deler av tiden, var det kongen som tok seg av Hervé som forelder. Når han ikke hadde mulighet, overlot han kronprinsen til Julien Sanson. Troverdigheten bak ryktene er usikre, men man ville ha det til at Julien og broren hans sto bak bortførelsen av Hervé.

Som femåring ble Hervé bortført og tatt med til Château de Montneigeux. Greven prøvde å holde ham mot kongen og dronnings overgivelse. Da kongefamilien sendte snikmordere for å ta hånd om situasjonen, myrdet likevel Francoys den lille gutten før han tok sitt eget liv: ingen andre enn ham selv skulle bestemme når han skulle dø.

### **Ettermæle**

Døden av alle Tussarix-sønnene ble mistenkt å være iscenesatt av kongens elsker, Julien, og han ble myrdet av en gruppe adelsmenn som hevn. Hvorvidt ryktene var sanne eller ei, er usikkert. Enkelte mente at det var kongens elsker nummer to, Adèle, som sto bak konspirasjonen mot Julien.

Huset Sanson bar titlene greve av Montneigeux og baron av Anitrep, og gikk videre til Adèle – en gave fra Renaud til henne. Francoys' eiendom ble konfiskert av Adèle, og hans vasaller lagt under henne. Hun gjorde raskt en av vasallene til ektemann for å forsterke sitt fotfeste, og lot en forvalter drifte landområdene i hennes navn.

## ***Trivia***

1. *Francoys* er den franske middelalderformen av det engelske *Francis*, som betyr "franskmann", og har sitt endelige opphav fra den germanske stammen av frankere, som ble oppkalt etter en type spyd de brukte.
2. *Sanson* er en referanse til den franske bøddelen som sto ansvarlig for 3 400 dødsfall under den franske revolusjonen.